Klokken 11 fredag formiddag stødte to personbiler frontalt sammen på landevej A13 i nærheden af St. Binderup Kro. Mens den enlige bilist i den ene bil er uskadt, kom et ældre ægtepar alvorligt til skade. - Vi kender ikke den direkte årsag, men bilerne støder frontalt sammen med landevejshastighed omkring 80 kilometer i timen, da de passerer hinanden, fortæller vagtchef hos Nordjyllands Politi, Karsten Højrup Kristensen. Ulykken var så alvorlig, at vejen blev spærret i knap en time, mens redningsfolkene arbejdede på stedet. - Manden blev reddet ud af bilen og fløjet med helikopter til hospitalet i Aalborg, mens kvinden blev kørt med ambulance til samme sted. De var begge ved bevidsthed, da de forlod stedet, siger han. Vejen er genåbnet. Opdatering: Klokken 13:00 fik Nordjyllands Politi besked fra skadestuen om, at både manden og kvinden er uden for livsfare.

Opsummering:
En ældre mand er fløjet med ambulancehelikopter til Aalborg Universitetshospital efter han og konen stødte frontalt sammen med modkørende ved Aars.